Vier dood ná skietery by hospitaal | Maroela Media
'n Dokter, 'n apteekassistent en 'n polisiebeampte is by 'n hospitaal in Chicago doodgeskiet waarna die aanvaller doodgeskiet is óf homself om die lewe gebring het.
Dr. Tamera O'Neal (38) is in die parkeerterrein van die Mercy-hospitaal voorgekeer deur die man met wie sy in 'n verhouding was. Hy het haar geskiet en sy het op die grond neergeval waarna die man oor haar gaan staan en weer geskiet het.
Die aanvaller het daarna in die hospitaal gegaan waar hy 'n 25-jarige apteekassistent, Dayna Less, doodgeskiet het. Die aanvaller is deur polisiebeamptes gekonfronteer waarna hy een van die beamptes, Samuel Jimenez (28), doodgeskiet het. Jimenez was die pa van drie kinders.
Die aanvaller is ook dood. Dit is egter in dié stadium nog nie duidelik of hy homself om die lewe gebring het en of hy deur die polisie doodgeskiet is nie.
Volgens berigte was O'Neal en die skieter verloof, maar het sy die verlowing onlangs verbreek.
O, dit gebeur met die high poligh ook.
Nêrens meer veilig in die VSA nie. Skole, hospitale, kerke, winkelsentrums, musiek konserte……
Die wereld is deurmekaar en satan is los, mense ly aan allerhande sielsiektes. Dis tragies dat geskille nie uitgepraat kan word nie.